Naktis.
Tamsos skraistė, po kuria slepiasi daugiau nei pusė mūsų planetos gyvūnų.
Iki šiol filmavimo įranga leido mums tik trumpam dirstelėti į jų gyvenimus.
Tačiau dėl naujos kartos technologijų,
naktį galime matyti taip pat aiškiai kaip ir dieną.
Su vaizdo kameromis, šimtą kartų jautresnėmis už žmogaus akį,
nakties grožis mums atsiskleidžia...
spalvotai.
Nematyti gamtovaizdžiai.
Keisti, naktimis atgyjantys padarai.
Neregėta elgsena.
Dabar mums atsivėrė gyvūnų gyvenimas
paskutiniame tikrame laukinės gamtos prieglobstyje.
Naktyje.
Vakarėja tropinėse Indonezijos salose.
TEKSTĄ SKAITO TOMAS HIDLSTONAS
Už bangų slepiasi...
švariausias povandeninis pasaulis visoje planetoje.
Koraliniai rifai...
mūsų jūrų gyvybės lobynai.
Jie dengia mažiau nei vieną procentą pasaulio vandenynų dugno...
bet palaiko net virš trečdalio vandenynuose knibždančios gyvybės.
Rifas - tai judrus povandeninis miestas...
kuriame besimaitindami zuja įvairūs padarai.
Gumbuotakaktė papūgžuvė, rifo buldozeris,
žiaumoja koralus savo paukštišku snapu...
o bisa užkandžiauja minkštesnėmis pintimis,
augančiomis už kietųjų koralų.
Sumanesni maisto randa pačiose keisčiausiose vietose.
Mažosios lūpažuvės teikia intymias paslaugas.
Jos ištraukia maisto kąsnelius, įstrigusius jų kaimynų burnose.
Vakaras rife - judriausias metas,
nes gyventojai skuba pasinaudoti greit dingsiančia šviesa.
Šis skubantis pasaulis...
netrukus pasikeis.
Nes yra ir kita koralinių rifų gyvenimo pusė...
išnyranti tik saulei nusileidus.
Su pažangiausia filmavimo įranga...
galime pamatyti šią dar neregėtą karalystę...
ir tapti dramų, vykstančių naktiniame koraliniame rife, liudininkais.
Sutemus mažesnės žuvys spiečiasi į guotus saugumo sumetimais.
Nakties pradžia - pavojingiausias metas rife.
Švilpukė.
Metro ilgio žuvis, ginkluota ilgu snukiu it šautuvu.
Naktinis rifo šaulys.
Didelėmis, šviesai jautriomis akimis...
jos priplaukia prie žuvų guoto...
ir iššauna su mirtinu tikslumu.
Grobį jos uždaro švirkštą primenančiuose nasruose it spąstuose.
Ir renkasi žuvis po vieną.
Paskui praryja laimikį...
ir iš žuvytės lieka...
tik žvynų saujelė.
Švilpukės - ne vienintelės medžiotojos, tykančios tamsoje.
Rifo gyventojai skuba slėptis plyšiuose...
nes dabar išplaukia didesni ir pavojingesni plėšrūnai.
Kiekvienas jų rife medžioja savaip.
Baltapelekis rifinis ryklys suės žuvis, kurios nesuskubo pasislėpti.
Ir jis - ne vienas toks.
Pelėdinė raja - smulkių žuvelių baubas.
Jos aukos menkai mato naktį.
Jos nepastebi, kaip ji prisiartina.
Bet mūsų kameros mato...
kaip ji ieško grobio.
Elektroreceptoriais...
o ne akimis, ji ieško žuvų, besislepiančių koraluose...
ar krabų, užsikasusių smėlyje.
Savo dvimetriniais sparnais ji prispaudžia juos prie dugno.
Numoja smėlį ir atidengia auką...
tada įsiurbia ją burna...
ir praryja.
Kai aplink tiek plėšrūnų...
verčiau likti savo slėptuvėje.
Tačiau nepaisydama pavojaus...
iš saugaus rifo išplaukti ketina viena spalvota žuvis.
Mandarinukė.
Šis patinėlis...
nusprendė paieškoti meilės.
Šiąnakt jis pasiryžęs aplankyti iki aštuonių patelių per vieną valandą.
Bet ieškodamas jų, jis turi elgtis itin atsargiai.
Tamsoje jis įžvelgia...
patelę...
vakarieniaujančią mažyčiais irklakojais vėžiagyviais.
Tačiau meilužiams ji išranki...
kaip ir maistui.
Siekdamas laimėti jos širdį, patinas išskleidžia pelekus...
kad atrodytų kuo didesnis ir žavesnis.
Ji susidomėjo.
Bet tam, kad ji sutiktų poruotis, reikia žengti dar drąsesnį žingsnį...
ir pasinaudoti tamsa.
Kitos žuvys gali suėsti jų ikrus, paslėptus koraluose...
tad naujoji pora pakyla virš rifo...
žavingame neršto šokio sūkuryje.
Pasibaigus šiam naktiniam pasirodymui...
pora pasitraukia į saugius koralus...
tačiau neilgam.
Ieškodamas dar septynių patelių...
šis Kazanova vėl susiruošė į tamsą...
dairydamasis naujos šokio partnerės.
Įpusėjus nakčiai...
tamsoje ima ryškėti vienas labiausiai pritrenkiančių slaptų gamtos stebuklų...
magiškai keičiančiu rifą.
Iš vandenyno gelmių ima kilti mažyčių gyvūnėlių armija...
lyg iš kito pasaulio.
Tai - didžiausia gyvų padarų migracija planetoje,
vykstanti kiekvieną naktį vandenynuose.
Virš milijardo tonų planktono gyvybės rūšių
kyla į viršutinius vandens sluoksnius, kad pasimaitintų.
Šie padarėliai, kai kurie - ryžio grūdo dydžio...
yra vandenyno gyvybės šaltinis.
Šios įmantrios švytinčios ir judančios gyvybės formos
plūduriuodamos tamsoje gaudo maisto gabalėlius.
Kai kurie padarai gyvena vien tik šiame nematomame pasaulyje.
Kiti, kaip ši burnakojo lerva,
šiame nepažintame pasaulyje praleidžia tik pirmąjį savo gyvenimo etapą.
Ūgtelėjusi ji grįš į rifą.
Šis gyvybės potvynis...
paskatina išties magišką koralinio rifo persikeitimą.
Iš pirmo žvilgsnio negyvi akmenys atgyja.
Koralinius rifus sudaro milžiniškos mažyčių gyvūnų kolonijos.
Dienomis rifas sugeria saulės energiją.
Bet naktimis...
šie gyvūnai išskleidžia savo čiuptuvus ir tampa medžiotojais...
šioje mikroskopiškoje naktinėje karalystėje.
Plūduriuojantiems aplink gyvūnėliams...
šis spalvingas sodas virsta mirtį nešančia siena iš milijonų burnų.
Šios naktinės puotos metu rifas gauna
gyvybiškai reikalingų medžiagų augimui.
Jau žinome, kad kylant vandens temperatūrai vandenynuose,
ši naktinė mityba rifui yra gyvybiškai būtina.
Naktinis planktono srautas reikalingas ne tik mažyčiams koralams.
Kiti, daug didesni padarai atplaukia į šią paskutinę nakties puotą:
didžioji manta moja savo keturių metrų pločio sparnais.
Įprastai plaukiojančios po vieną...
į tam tikras vietas, kuriose planktonas itin maistingas,
jos suplaukia būriais.
Pritrenkia faktas, jog šie toną sveriantys milžinai
minta mažulyčiais planktono gyvūnėliais, naktimis pakylančiais iš gelmių.
Savo ragiškais pelekais jos supila planktoną sau į burną...
košdamos iš vandens maistą.
Pagaliau nakties tamsoje...
jos atskleidė mums savo naktinio maitinimosi įgūdžius.
Besisukdamos „statine“...
jos nusitaiko į tankiausias planktono vietas...
kurias suryja.
Jau žinome, kad didžiosios mantos smegenys yra didžiausios iš visų žuvų.
Bet kaip jos nuplaukia milžiniškus atstumus ieškodamos maisto
tamsaus vandenyno platybėse - lieka paslaptimi.
Šią paslaptį mums dar teks įminti...
tyrinėjant vandenynus naktį.
Kad nufilmuotų naktines koralinio rifo dramas,
kūrėjų komanda dirbo švariausiuose tropiniuose vandenyse.
Operatoriui Deividui Raikartui
sudėtingiausia buvo nufilmuoti rifo plėšrūnų medžioklę naktį.
Rykliai bei kiti plėšrūnai naktimis būna aktyvesni...
tačiau šalia jų - nesaugu.
Naktinis filmavimas - visiškai nauja sritis.
Mes nežinome, kas išnirs iš tamsos.
DEIVIDAS RAIKARTAS OPERATORIUS
Sužinosime. Tuoj panirsime.
Deividas planavo nerti šviečiant pilnačiai,
kai stiprios srovės suneša maistą rifo link...
ir plėšrūnai tampa aktyvesni.
Tačiau tada kyla rimta bėda.
Paviršius narams, paviršius narams. Kaip srovė?
Prastai. Srovė per stipri.
Kylame į paviršių.
Srovė dabar tokia stipri,
kad beveik neįmanoma išsilaikyti vienoje vietoje.
Siaubas.
Taip...
Daugiau veiksmo, įdomiau filmuoti,
daugiau gyvybės esant srovei...
Vis dar per stipri.
Bet panirę mes vos išsilaikom vietoje.
Toks štai mūsų žaidimas.
Po kelių naktų, dylant mėnuliui, srovė silpsta.
Nors narams po vandeniu lengviau, bet rifas būna tuščias.
Taip.
Taip, srovė nurimo, bet tada atrodo...
Visi išsislapstė po namus.
- Taip. - Taip.
Ieškodama tinkamų sąlygų,
komanda išsiaiškino, kad privalo pataikyti į nedidelį laiko tarpą...
kai, keičiantis srovėms, vanduo aprimsta.
Taip dirbti - sudėtinga,
nes tinkamas laikas gali būti 18 val. nusileidus saulei,
bet jei pražiopsome šį langą, kitas laikas - jau 4 val. ryto.
Taigi, štai toks tvarkaraštis,
kuomet reikia laukti visą naktį 40 min. trukmės panėrimui.
Padaryk man arbatos.
Atkakliai, bemiegėmis naktimis...
Deividui su komanda pagaliau ėmė sektis ir jie nufilmavo
naują gyvūnų elgseną.
Dar nebuvau matęs, kad švilpukė taip pultų.
Daug sykių nesisekė, o dabar tikrai pasisekė.
Kiekvienas plėšrūnas tyko grobio savaip.
Morena medžioti neria į patį rifą.
Morena plaukiojo virš rifo.
Staiga ji susirado jame skylę ir nėrė ten.
Žinoma, ten turėjo būti smulkesnių žuvų,
kurias užmatė morena.
Štai.
O tada - bum.
Pagavau! Tiesiai priešais kamerą. Tiesiai į olą. Puikiai.
Rifuose gyvenimas virte verda.
Atrodo, ten gyvena energinga bendruomenė,
atgyjanti naktį.
Komandai pavyko nufilmuoti unikalius naujus
šio magiško povandeninio pasaulio vaizdus.
Išvertė Egidija Tučkuvienė